***Dr. House*** (v origináli ***House*** alebo ***House, M.D.***) je dramatický seriál z nemocničnej oblasti o cynickom lekárovi Gregorym Housovi vysielaný na stanici FOX. Premiéru mal 16. novembra 2004, a záverečná epizóda bola odvysielaná 21. mája 2012. Seriál získal Zlatý glóbus a cenu Emmy.

Opis seriálu
------------

Dr. Gregory House (Hugh Laurie) je lekárom na Princeton-Plainsboro Teaching Hospital v New Jersey. Je to veľmi cynický človek. Má problémy s nohou (nekróza svalového tkaniva), chodí len s paličkou. Kvôli bolestiam v nohe, z ktorej mu po operácii vybrali sval, je závislý od lieku *Vicodin*. Pracuje s trojčlenným tímom na najťažších prípadoch. Často sa stáva, že pacienti majú s jeho metódami problémy. Nespráva sa k nim totižto tak, ako sú zvyknutí od iných lekárov.

Vytvoril tím elitných mladých expertov, ktorí mu pomáhajú v jeho snahe vyriešiť nevyriešiteľné. Houseov tím sa skladá z neurológa Dr. Erica Foremana (Omar Epps) s pochybnou minulosťou; imunologičky Dr. Allison Cameronovej (Jennifer Morrisonová) a špecialistu na intenzívnu starostlivosť Dr. Roberta Chasea (Jesse Spencer) pochádzajúceho z bohatej rodiny. House má jediného „skutočného" priateľa Dr. Jamesa Wilsona (Robert Sean Leonard) špecializovaného onkológa, s ktorým konzultuje svoje prípady.

Na konci tretej série sa mu tím rozpadol (Chasea vyhodil, Foreman a Cameronová odišli) a tak si vo štvrtej sérii dáva dokopy nový. Pôvodní členovia však stále pracujú v nemocnici a objavujú sa pravidelne v seriáli, len nie pod Houseom.

Neustále napätie panuje medzi Houseom a Dr. Lisou Cuddyovou (Lisa Edelsteinová), primárkou a správkyňou nemocnice. Vedú trvalý boj kvôli Houseovým nesplneným povinnostiam na klinike (House sa im snaží vyhýbať za každú cenu), ale dokonca aj ona si musí priznať, že House je najbrilantnejším doktorom, ktorého má. Keď je v stávke život pacienta, House urobí čokoľvek, aby vyhral preteky s časom a svojho pacienta zachránil. Počínajúc vlámaniami sa do ich domov v honbe za dôkazmi, až ku kontroverzným metódam a riskovaniu liečbou pokus-omyl. Jeho metódy sú možno podozrivé, ale výsledky často pozoruhodné.

Postavy
-------

| Postava | Herec | Slovenský dabing | Pozícia | Špecializácia |
| --- | --- | --- | --- | --- |
| Dr. Gregory House | Hugh Laurie | Vladimír Jedľovský | * šéf oddelenia diagnostického lekárstva
 | * infekčné choroby
* nefrológia
 |
| Dr. Lisa Cuddyová | Lisa Edelsteinová | Helena Geregová | * riaditeľka
* dekanka medicíny
* člen rady Princeton-Plainsboro Hospital
 | * endokrinológia
 |
| Dr. James Wilson | Robert Sean Leonard | Peter Sklár | * šéf oddelenia onkológie
* člen rady Princeton-Plainsboro Hospital
 | * onkológia
 |
| Dr. Eric Foreman | Omar Epps | Igor Krempaský (1. 3.-8. séria); Ivan Vojtek st. (2. séria) | * lekár, oddelenie diagnostického lekárstva (1. séria – 7. séria)
* šéf diagnostického lekárstva na nemocnici Mercy Hospital (4. séria, epizódy 4x01 – 4x03)
 | * neurológia
 |
| Dr. Allison Cameronová | Jennifer Morrisonová | Linda Zemánková | * lekárka, oddelenie diagnostického lekárstva (1. – 3. séria)
* navštevujúca lekárka na pohotovostnom oddelení
 | * imunológia
 |
| Dr. Robert Chase | Jesse Spencer | Vladimír Kobielský | * lekár, oddelenie diagnostického lekárstva (1. séria – 8. séria)
* chirurg
 | * intenzívna medicína
 |
| Chris Taub | Peter Jacobson | Juraj Predmerský | * lekár, oddelenie diagnostického lekárstva (4. séria – 7. séria)
 | * plastická chirurgia
 |
| Lawrence Kutner | Kal Penn | Martin Kaprálik | * lekár, oddelenie diagnostického lekárstva (4. séria – 5. séria)
 | * športové lekárstvo a rehabilitácia
 |
| Dr. Remy Hadley/„Trinástka" | Olivia Wildeová | Zuzana Vačková | * lekárka, oddelenie diagnostického lekárstva (4. séria – 7. séria)
 | * vnútorné lekárstvo
 |
| Dr. Martha Masters | Amber Tamblynová | Tatiana Pauhofová | * študentka medicíny, oddelenie diagnostického lekárstva (7. séria)
 | * študentka medicíny
 |

Vysielanie
----------

### USA

V USA sa seriál začal vysielať v roku 2004 na stanici FOX. Stal sa jedným z programov, ktoré majú pravidelne vysokú sledovanosť. Finále druhej série si pozrelo vyše 25 miliónov ľudí. Jednu epizódu pozeralo približne 17 miliónov ľudí. Od septembra 2006 sa vysielala tretia séria. Vo februári 2007 bolo oznámené pokračovanie seriálu do 4. série, ktorá sa v USA začala vysielať koncom septembra 2007. Od 16. septembra 2008 do 11. mája 2009 sa vysielala 5. séria. Od 21. septembra sa vysiela šiesta séria.

### Slovensko

Na Slovensku sa seriál začal vysielať v roku 2005 na Jednotke každý utorok o 21:00 alebo 21:30 hod. Od jesene 2006 pokračovala jeho druhá séria v pondelok o 20:00, reprízovaná okolo 21:45. Už bola odvysielaná aj tretia séria tohoto seriálu a stále patrila k najsledovanejším programom STV. Od 30. apríla 2008 sa začala vysielať v poradí štvrtá séria, ktorá patrila opäť k najsledovanejším programom na Jednotke. 2. septembra 2009 nadviazala televízia na premiérovú piatu sériu, ktorá sa vysielala každý týždeň v stredu o 20:15 najprv jednou neskôr dvomi časťami za sebou. Neskoršie však televízia zmenila vysielací čas na každý utorok a štvrtok o 21:45.

V januári 2011 začala televízia Markíza vysielať Dr. House-a každý pracovný deň o 16:00.

Série
-----

| Séria | Časti | Pôvodne vysielané |
| --- | --- | --- |
| Premiéra série USA  | Finále série USA  |
|  | 1 | 22 | 16. november 2004 | 24. máj 2005 |
|  | 2 | 24 | 13. september 2005 | 23. máj 2006 |
|  | 3 | 24 | 5. september 2006 | 29. máj 2007 |
|  | 4 | 16 | 25. september 2007 | 19. máj 2008 |
|  | 5 | 24 | 16. september 2008 | 11. máj 2009 |
|  | 6 | 22 | 21. september 2009 | 17. máj 2010 |
|  | 7 | 22 | 20. september 2010 | 23. máj 2011 |
|  | 8 | 22 | 3. október 2011 | - |
|

Časti
-----

*Bližšie informácie v hlavnom článku: Zoznam častí seriálu Dr. House*

Referencie
----------

1. ↑  . Dostupné online. Archivované 2012-12-12 z originálu.

Externé odkazy
--------------

* Oficiálna stránka seriálu - FOX Archivované 2007-09-30 na Wayback Machine (po anglicky)
* Stránka seriálu - STV Archivované 2008-08-24 na Wayback Machine
* Slovenský fanweb Archivované 2007-02-18 na Wayback Machine

| * z
* d
* u
Dr. House |
| --- |
| Hlavní doktori | 
* Gregory House
* Lisa Cuddyová
* James Wilson

 |
| Bývalý tím | 
* Eric Foreman
* Allison Cameronová
* Robert Chase

 |
| Súčasný tím | 
* Eric Foreman
* Remy „Trinástka" Hadleyová
* Chris Taub
* Robert Chase

 |
| Vedľajšie postavy | 
* Lucas Douglas
* Stacy Warnerová
* Michael Tritter
* Edward Vogler
* Amber Volakis

 |
| Zoznam častí **·** Soundtrack **·** Kategória |